यहां से गायत्री ने रंगाई-पुताई का काम छोड़ अमेठी में प्रॉपर्टी डीलिंग का काम शुरु कर दिया। लोगों की मानें तो अक्सर फ्रीडम गाड़ी से गायत्री अमेठी के बस स्टॉप चौराहे पर आकर घंटों बैठते जहां करीब ही में एक मकान में रह रहे लेखपाल अशोक तिवारी से उनकी मुलाकात हो गई। यहां बता दें की अशोक तिवारी मंत्री के साथ रेप के मामले में सह आरोपी हैं जिन्हें पुलिस पहले ही गिरफ्तार कर चुकी है। अशोक से दोस्ती के बाद गायत्री का प्रॉपर्टी का कारोबार परवान चढऩे लगा। वो ऐसे कि कई सरकारी जमीन पर अशोक से मिल कब्जा कराते रहे। लोगों की मानें तो इस कमाई में गायत्री के पास एक डीआई गाड़ी आ गई जिसका नंबर 303 था।